Rikunarita-ORG/Wikinium huggingface dataset:
# Wìkìpedia

**Wìkìpedia** ìre nsaikilopedia (ikpele ikpa ifuk-ibot) eyi ene geelek môkọtbe igọọk ige mè ìre itap inu isọkọ me lek mè ìre inen̄e inu isun̄ me emen. Ọmọ omin ichit me etete otutuuk akpatan̄ etip echi ekisa iweek ifuk-ibot ofolek inu geelek me lek njin-etip [world wide web]. Ọmọ si ore ge me lek akọp akpatan̄ iba echi òsisibi isi ichit, igọọk me lek etip eyi akpatan̄ etip Alexa onyibe me emen Onyan̄-ita me 2015. Otutuuk inu òkup me Wìkìpedia ìre ọsọ; kpekinyam ewe si me emen akpatan̄-etip kiban̄. Wìkìpedia ìre ebi Wikimedia Foundation ekaan̄; îre uwu-mbubek eyi kpesa iweek oruru; ikpoko ekisa ikpọ chieen̄ me lek ìkinan̄a me inyinyi echi ebi ene ekiche inyi uwu ikwaan̄ yi.

Iman̄ Wìkìpedia: mbet linyọn̄ òkijeen̄ iman̄ abichi ònan̄a me ubọk ige-inu eyi esese esese usem
Adasi akpọk me akpatan̄ etip Wìkìpedia eyi usem Ebeke me 23 Onyan̄-jaaba, 2018
Echili akpatan̄ etip Wìkìpedia me 15 Onyan̄-ge me 2001 inan̄a me ubọk kè Jimmy Wales mè Larry Sanger. 'Sanger' onyi Wìkìpedia erieen̄ ya. *Wiki* ìre ikọ me usem 'Hawai' òsisibi "ugwat ugwat" sà *pedia* onan̄a me lek *encyclopedia* me usem Ebeke òrere "ikpele ikpa ifuk-ibot." Adasi mgbọ echilibe akpatan̄ etip ya, ege inu me usem uket-chieen̄ gaalek. Ire, me ikafiin̄ge, akpatan̄ echi esese otu usem îsibi si. Mgbọ keyi, esese akpatan̄ Wìkìpedia òwa me inu òwawa iraka efit usem ita. Ire, akpatan̄ etip eyi usem uket-chieen̄ omin ichit me otutuuk kiban̄ mije îkaan̄ etip ifuk-ibot [articles] òwawa iraka efie gweregwen mè ọkpọkọ ge [6.1 million]. Otutuuk etip ifuk-ibot òkukup me otutuuk ebi kè Wìkìpedia me esese usem cha mîgbaan̄ iwa iraka akọp mè efie iba. Ebi ìkinu me lek akpatan̄ etip ya iniweek ifuk-ibot me onyan̄ me onyan̄ mîwa iraka efie ene go mè ọkpọkọ go [1.5 billion].

'Jimmy Wales' ìtumu ibe ke Wìkìpedia ìre ntọ-lek inanama ikpele ikpa ifuk-ibot egebe inwọn mè irọrọ inyi ire ubọk otutuuk ene me linyọn̄ me otu usem kiban̄.

# Nrọnnye
# Usem Obolo

**Usem Obolo** ìre usem ebi Obolo ekitumu. Ekitumu usem yi me Obolo agan̄ Ichep-ura mè Obolo agan̄ Mbum-ura. Otu-ifuk ebi ìkitumu usem yi mîwa iraka 318,000. Usem Obolo ìkup me ogbọn̄ usem agan̄ Otu Okwaan̄ Kurọs [Lower Cross languages]. Ebi ìkirọ m̀wèek [research] ifo me lek esese usem mîtumu isibi ibe ke usem yi înwene me lek otutuuk usem òkukup ikakana ọmọ. Ọmọ osibi esese ichit me etete otutuuk usem ìkup me ọgbọn̄ usem agan̄ Otu Okwaan̄ Kurọs.

## Otu usem

Otu usem [dialect] îwa me ido Obolo. Ekitumu usem chi me esese esese ama Obolo, kpa ama kpa usem. Ubọk geelek îrebe ikeya, ogwu ama ge itumu usem kan̄, ogwu ofifi ama mônọ mè iyaka igobo itet. Eche otu usem Obolo chi itap me irek go. Ema ere: Ataba, Unyeada, Ngo, Okoroete mè Ibot Obolo.

## Abichi Obolo

Abichi ìre ebi kè nkwukwuuk ikọ mè iman̄ cha ekisabe ige inu me usem. Ebi kè nkwukwuuk ikọ ìkup me abichi Obolo ìre ikechi:

Abichi Obolo
| a | b | ch | d | e | f | g | gb
 |
| gw | i | j | k | kp | kw | l | m
 |
| n | n̄ | nw | ny | o | ọ | p | r
 |
| s | (sh) | t | u | (v) | w | y | (z)
 |

* Nkwukwuuk ikọ echi òkup me emen okop-ikọ ekup me usini otu-usem, ìkare me otutuuk usem Obolo.
* Mêkọt itoon̄ iman̄-ida me inyọn̄ usini nkwukwuuk ikọ. Nkwukwuuk echi òkibeme iman̄-ida ire ebi kè òbook ida [vowel] *a, e, i, o, ọ, u* mèlek si ǹchit-ida *m* mè *n*.

# Nrọnnye
# Ọsọ etip

**Ọsọ etip** mè ìre **ọsọ ikwaan̄** ìre ojelek inu geelek esabe ifuk-ibot irom, kubọk ikwaan̄ ât, ikpa, ekwu, me ìre ufi inu esabe ifuk-ibot irom, eyi enyibe gaalek sọntitiik ikan mè mkput eyi ikan òkigban ibe ekasa etip mè ìre inu ya ìrọ ufi inu, mè ìre ìnwene mè ìre ìchon. Echichi ìre ikwaan̄ mè ìre etip echi ene môkọtbe isa ikween̄ inu, isa itap me irọrọ mè inwene si itap isa irọ inu geelek; mè ikọt inyam usini mgbọ. Ọsọ etip îwele isi ichak me lek ikwaan̄ geelek òkup me oyet ile [public domain] mè ikwaan̄ òkup me irak ikan echi ikan òkikpulu ema orọbe inye ibe echon.
# Nsaikilopedia

**Nsaikilopedia** ìre ikpele ikpa òkititiin̄ ifuk-ibot me esese esese agọọk nkweek mè ìyaka ire agọọk nkween̄ ge gaalek. Ekiche inu òkup me emen nsaikilopedia itap me atikulu mè isun̄ ema me onineen̄ igọọk me nkwukwuuk abichi mè ìre igọọk me ibot ikọ, ire ìkare ikeya, mêtap ugọbọ emen efet mè ìre irọ ibe ikup mfufet iweweek etip me emen. Inu ekige me emen nsaikilopedia îkijọn̄ọ mè ikpa inu iwele idọk igak echi ekimun̄ me emen owuwa òbum-ikọ. Atikulu ekige me nsaikilopedia ìkigwuun̄ chieen̄ me lek inu òrere atikọ ofolek erieen̄ atikulu ya. Eya înwene me lek ebi kè òbum-ikọ echi òkigwuun̄ chieen̄ me lek etip ògbaan̄ me lek usem ofolek esese esese ikọ, kubọk mfufuk erieen̄, inu îsibibe, ngwen-nsibi, ike ekisa itumu usem, mè esese esese oniin̄ ikọ cha okinwene igọọk me lek ikan òkikpulu inanama.
# Udun̄nde

**Udun̄nde** (òrere **Friday** me usem Ebeke) ìre òso usen gweregwen me nde, mè ire òso usen ikwaan̄ go me nde. Usen yi ìkup me etete Ogbonde mè Òtande.
# Malawi

**Malawi** ìre ido kpunube emen-awaji geege, òkup me Afirika agan̄ osiki mbum-ura. Me adasi mgbọ ekigwen Ǹyasalandi [Nyasaland]. Ido ìtatap ikana ọmọ ìre Zambia me agan̄ ichep-ura, Tanzania me agan̄ inyọn̄ mè inyọn̄ mbum-ura, mè Mozambik me agan̄ mbum-ura, osiki mè osiki ichep-ura. Okike ijọn̄ îbenbe îmin iraka 118,484 km². Otu-ifuk ebi ìluk me emen ìre 19,431,566 (me onyan̄ Jenuwari 2021).<ref13> Ama-ibot kan̄ mè ama-ile kan̄ òmimin ichit ìre Lilọn̄we [Lilongwe]. Erieen̄ yi, Malawi, ìnan̄a me lek *Maravi*, oka erieen̄ ekisabe igwen ebi Chewa ìluk me ere ya. Ekigwen ido yi *The warm heart of Africa* mije <friendliness> ebi ido ya.<ref14>

Egop ido Malawi
Iman̄-ido Malawi
Okwà-ido Malawi
Ogugo-ijọn̄ Malawi

# Nrọnnye
# Zambia

Egop Zambia Iman̄-ido Zambia Okwa-ido: Nan̄a keke kọt okwa ofolek Zambia, me nganga mè utelelek Ogugo-ijọn̄
**Zambia** (òrere *Republic of Zambia* me uketchieen̄) ìre ido kpunu Emen-awaji. Ìkup me agan̄ osiki me lek Afirika agan̄ Etete [south central Africa] ubọk geelek îrebe ke inu-nge emọnọ ibe ke ido ya ìkup me Afirika agan̄ Mbum-ura. Ìkup me usọk oniin̄ ere Afirika agan̄ Etete, agan̄ osiki mè agan̄ mbum-ura echichinibe. Ido ìtatap ikana ọmọ ìre Kongo Kinshasa me agan̄ inyọn̄, Tanzania me agan̄ inyọn̄ mbum-ura, Malawi me agan̄ mbum-ura, Mozambik me agan̄ osiki mbum-ura, Zimbabuwe mè Botsuwana me agan̄ osiki, Namibia me agan̄ osiki ichep-ura, mè Angola me agan̄ ichep-ura. Ama ibot kan̄ ìre Lusaka eyi òkup me agan̄ etete osiki me [south central] me ido ya. Owuwa ene ìluk me ido ya eluk me agan̄ Lusaka mè me ama agan̄ ekirọkọbe kọpa [Copperbelt Province] òkup me agan̄ inyọn̄ mbum-ura; ama iba chi ere achubọk ebon mbubek me ido yi.

Me oka mgbọ, ebi Kọisa [Khoisa] ekiluk me lek ijọn̄ ya sabum ebi Bantu enikọp uran̄ inu me emen senturi akọp mè ita. Igọọk me oniin̄ ebi ìkọp uji ile Yurop ejeen̄be me emen senturi akọp mè jeeta, ebi Biriten mînitim ikpan̄ lek ijọn̄ ya mè initap ema me mkpulu usun̄ kire <protectorate> *Barotziland-North-Western Rhodesia* mè eyi *North-Eastern Rhodesia* me emen mgburudun̄ senturi akọp mè onaan̄ge. Mînigbaan̄ agan̄ iba chi iriak isa ichili *Rhodesia agan̄ Inyọn̄.* Me owuwa acha me lek mgbọ ebi ido ya ekupbe me mkpulu usun̄, ebi ibot mkpulu ekire ebi ekupbe me Lọndọn igobo sa me nteme Uwu mbubek Biriten eyi Afirika agan̄ Osiki [British South African Company] onyibe.

Me òso 24 Ọkitoba 1964, Zambia îbọkọ utelelek mè isibi me irak mkpulu usun̄ ebi Biriten; Keneth Kaunda onenikana adasi ogwu ibot mkpulu ido ya. Otu-ogbo ifit-mkpulu kè Kaunda, òrere *United National Independence Party (UNIP)* mîkup me ibot mkpulu akarake 1964 inire 1991. Bene me 1972 re 1991, Zambia ìre ido òkaan̄ otu-ogbo ifit-mkpulu ge gaalek. Kaunda îsi atalek ikwaan̄ me irọrọ inyi ebi kè ido me Afirika ekaan̄ esuuk mè mgbaan̄-nrọ. Îgọọk ebi US igbaan̄ iriaak iweek ike ebesabe irọ inyi ufialek òkup me Rhodesia (Zimbabuwe), Angola mè Namibia ita.

Zambia îkaan̄ inyinyi-orom [natural resources] kire <minerals>, anam oron, aka oron, mudim [fresh water], mè ijọn̄ mêkọtbe isa iwop uko. Me acha 2010, Uwu-ikpoko Linyọn̄ [World Banki] mîtumu ibe ke Zambia ìre ge me lek ebi kè ido ìgwagwat lek ichit me inenen̄e inu isun̄ me ugwem-mbubek kiban̄ [one of the world's fastest economically reformed countries]. Uwu-ibot eyi *Common Market for Eastern and South Africa* ìkup me Lusaka.

**Mfufuk Erieen̄**

Lek ijọn̄ eriọọn̄be kire Zambia mgbọ keyi ìkakire [was] Rhodesia agan̄ Inyọn̄ [Northern Rhoodesia] bene me 1911. Eninwene erieen̄ ya ikigwen Zambia mgbọ ido ya obọkọbe utelelek me 1964. Aya erieen̄ yi *Zambia* ìnan̄a me lek Okwaan̄ Zambezi. Zambezi môkọt isibi *Okwaan̄ ile.*

# Nrọnnye
# Ganà

**Ganà** (òrere **Ghana** me usem Uket-chieen̄) ìre ido ge òkup me Afirika agan̄ Ichep-ura. Ganà ìkup igbet Ọfọ Okwaan̄ Gini, mè emen-awaji Atilantik, me Afirika agan̄ ichep-ura. Ido ìtatap ikana Ganà ire Kot Divuwa me agan̄ ichep-ura, Bukina Faso me agan̄ inyọn̄, mè Togo me agan̄ mbum-ura. Ganà isibi *ogwu ubọọn̄ akọn̄* me usem Soninka.

Egop Ido Ganà
Iman̄-ido Ganà
Duration: 58 seconds.0:58Okwa-ido: Awaji gbana Ganà ijọn̄ kiji
Ogugo-ijọn̄ Ganà
Adasi mgbọ ebi ene elukbe me ere egwenbe Ganà chereyi ìre me emen senturi akọp mè ge; owuwa ijọn̄-ubọọn̄ mîkup karake mgbọ ya. Echi ìsisibi isi ichit me lek kiban̄ ìre Ijọn̄-ubọọn̄ Dagbọn mè Ijọn̄-ubọọn̄ Ashanti. Bene me akọp mè senturi go, ebi Pọtugalu mè owuwa ofifi ido me Yurop mînyinyan̄a lek ijọn̄ ya ikiweek irere ebi gaalek ìkakaan̄ unen irọrọ mbubek me ere ya, abayaage inire emen akọp me sentury onaan̄ge mgbọ ebi Biriten enibọkọbe lek ijọn̄ ya.

Otu-ifuk ene ìluluk me Ganà ire efie akọp ita, igọọk me lek orirọ ifuk-ene erọbe me acha 2010. Akọp jaaba mè ge nchọi mè iba me efit irek (71.2%) ere Kristien; akọp mè jaaba nchọi mè gweregwen me irek efit (17.6%) ere Musilim; irek go nchọi mè iba me efit (5.2%) ekifaka mfaka igọọk me lek orọmijọn̄ kiban̄.

Ganà îkaan̄ esese lek ijon̄: bene me ijọn̄ mbubet mbubet si re lek aka oron, echi unye otu ibot okirep ìgwook, me agan̄ tọrọpik (agan̄ ura okisibi itoon̄). Esese chieen̄ anam mîluk me ido ya si.

Ganà ìkaan̄ ogwu ibot mkpulu ido ge gaalek; ekikpulu si ido ya igọọk me lek ikpa ikan ido [constitution]. Njennyisi Ganà okpọkpọ ikikaan̄ me agan̄ ugwem mbubek [economy] mè ubọk-mkpulu kiban̄, eyi òjeje igọọk me lek eru demokarasi, îrọ inyi ido ya ikana ge me lek echi ìkitọ ikọ me Afirika agan̄ Ichep-ura.

Ido Ganà ire ge me lek ido ìkup me Non-Aligned Movement, Ntitiin̄ Afirika, ECOWAS, G-24, me Common Wealth.
# Bènè

**Bènè** (òrere **Bénin** me Furenchi; igwegwen iso kan̄ orere **Republic of Benin** me Uket-chieen̄, mè ire **Républic du Bénin** me Furenchi) ìre ido me Afirika agan̄ Ichep-ura. Me adasi mgbọ, ekigwen ido ya **Dahomey**. Ido ìkukup ikana ọmọ ìre Togo me agan̄ ichep-ura, Naijiria me agan̄ mbum-ura, Bukina Faso me agan̄ inyọn mbum-ura, Nijê me agan̄ inyọn̄ osiki. Owuwa ene me lek ebi ìluk me ido ya eluk me agba okpoon̄ agan̄ osiki [southern coastline] eyi <Bight of Benin>, òrere okpọkọ me lek Ọfọ-okwaan̄ Ginì òkup me agan̄ inyọn̄ me lek Emen-awaji Atilantik.<ref10>. Ama ibot Bènè ìre Pọto-Novo, ire, uwu-ibot mkpulu ìkup me Kotonu [Cotonou] òrere ama-ile òmimin ichit me ido ya, mè ire si ama-ibot me agan̄ mbubek. Okike ijọn̄ ido ya obenbe ìre 114,763 km². Ọmọ ore òso efit ido òmimin ichit me linyọn̄.<ref4> Otu-ifuk ebi ìluluk me emen ìre 12.44 efie. Bènè ìkup me linyọn̄ agan̄ unyd ura okisibi itoon̄ [tropical nation]. Ugwem ido ya ìchubọk ibieen̄ me lek iwop-uko. Ọmọ si îkiria owuwa kọtin [cotton] mè aran̄ kôok me mbubek isi ebi kè ofifi ido. Owuwa ikwaan̄ ebi ene ekirọbe mè ikpoko ema ekikaan̄ ìkinan̄a me lek ikwaan̄ uko.

Egop Ido Bènè
Iman̄-ido Bènè
Okwa-ido Bènè
Ogugo-ijọn̄ Bènè
Usem mkpulu me ido ya ìre Furenchi. Ofifi usem ekimalek itumu me emen ido ya ìre Fon, Bariba, Yoruba mè Dendi. Ebi kè ofifif usem ekitumube ìre usem Arabu, Uket-chieen̄, Aguna, Aja, Fon, Gbe, Gen, Gun, Pherá, Phla, Tofin, Tɔli, Waci, Bebà, Kabye, Lama, Lukpa, Mbelime, Mossi, Nateni, Ngangam, Tammari, Tem, Waama, Yom, Kwa, Chakosi, Foodo, Ede, Ifè, Mokole, Yoruba, Bariba, Dendi, Fula, Awusa.

Otoko ìkup me ido ya ìre Fon (38.4%), Adja mè Mina (15.1%), Yoruba (12.0%), Bariba (9.6%), Fula (8.6%), Ottamari (6.1%), Yoa-Lokpa (4.3%), Dendi (2.9%), echilọ (2.8%). Erumfaka ìkup me ido ya ìre eyi Kiristien (52.2%), eyi Isilam (24.6%), eyi Orọmijọn̄ (17.9%), ebi kpegọọk erumfaka (5.2%), echilọ (0.1%). Otu-ogbo òmimin ichit ìre eyi Katọlik, Isilam onenigọọk sabum Vodun (òrere vudu [Voodoo]), sabum <Protestanism>.

Ido ya ìkaan̄ lek mè isibi me irak mkpulu Furans me adasi usen me onyan̄ Ọgọs, 1960. Ikpoko ema ekinyam ìre franc eyi Afirika agan̄ Ichepura, eyi mgbidim erieen̄ kan̄ orebe "XOF." Iman̄-ibot igwegwen kiban̄ ìre +229, sà iman̄ akpatan̄ etip kiban̄ ore ".bj". Ido Bènè îkup me Ogbo Mgbambọp Ido, Ntitiin̄ Afirika, Ntitiin̄ Ugwem Mbubek ebi kè Ido me Afirika Agan̄ Ichep-ura [ECOWAS], Ogbo Mgbaan̄-nrọ Isilam, South Atlantic Peace and Cooperation Zone, Ogbo Ido Ìkitumu Furenchi, Community of Sahel-Saharan States, African Petroleum Producers Association, Niger Basin Authority.

# Nrọnnye
# Ntitiin̄ Afirika

Egop Ntitiin̄ Afirika
Ogugo-ijọn̄ Ntitiin̄ Afirika
**Ntitiin̄ Afirika** (òrere **African Union** me uketchieen̄) ìre ntitiin̄ ebi kè ido ìkup me kọntinenti Afirika. Otutuuk ido ìkup me Afirika, òrere akọp ido go me go ekup me ntitiin̄ yi. Enyi ulook ofolek ichichili ntitiin̄ yi me Sirtle me Libia, igọọk me lek Ntumu-nsibi eyi Sirtle [Sirtle Declaration] me òso 9 Onyan̄-Onaan̄ge 1999. Enichili ntitiin̄ ya me 26 Onyan̄-go 2001 me Addis Ababa, Etiopia, mè inirọ ijọk nchili-njeen̄ me 9 Onyan̄-Jaaba 2002 me Durban me Afirika Osiki

Echili Ntitiin̄ Afirika inyi inibọkọ irek "Organisation of African Unity (OAU)" eyi ebi ibot mkpulu akọp iba mè iba egbaan̄be itap ubọk me ikpa isa ichili me 25 Onyan̄-go 1963. OAU ìkup iyaka me 9 Onyan̄-jaaba 2009. Isi-isi <decisions> eyi Ntitiin̄ Afirika ìre "Assembly of the African Union" ekirọ. Ebi ìkukup me otu-ogbo keya ìre ebi ibot mkpulu esese ido ìkup me emen Ntitiin̄ ya. Ema ekichichini mgbọ iba me acha. Uwu-ibot <secretariat> Ntitiin̄ Afirika ìkup me Addis Ababa. Ama ile òmimin ichit me emen Ntitiin̄ yi ìre Legọs me Naijiria, sà ama ile eyi ebi ene ewabe ichit me emen ore Kairo me Ijipiti.

Otu-ifuk ene ìkup me emen Ntitiin̄ Afirika ìsa sọntiik inu iwa iraka efie ge. Okike ijọn̄ kan̄ ìre 29 ego km². Îkaan̄ si ere ìsisibi isi me linyọn̄, kire Èwê Sayara mè Okwaan̄ Nali. Usem ekitumu me emen ìre usem Arabu, Uketchieen̄, Furenchi, Supen, Pọtugalu mè Suwayili.

# Nrọnnye
# Nijê

**Nijê** (òrere **Niger** [Nìjê] me usem Furenchi, mè ire **Republic of the Niger** [Naija] me usem uket-chieen̄) ìre ido kpunu emen-awaji; ijọn̄ ijọn̄ okana. Ìkup me Afirika agan̄ Ichep-ura. Egwen ido yi ibak Okwaan̄ Naija. Me inyọn̄ agan mbum-ura ido Libia okana ọmọ; me agan mbum-ura, ido Chad otap ikana ọmọ; me agan osiki, Naijiria okana ọmọ; me osiki agan̄ ichep-ura Bènè okana; me inyọn̄ agan̄ ichep-ura Mali okana ọmọ; me osiki agan̄ ichep-ura, ido Bukina Faso okana ọmọ; me inyọn̄ agan̄ ichep-ura, ido Aljeria okana ọmọ.

Egop Nijê
Iman̄-ido Nijê
Failu:La Nigérienne.oggOkwa-ido Nijê
Ogugo-ijọn̄ Nijê
Okike ijọn̄ ido Nijê ìre 270,000 km² ikat ikana. Eya orọrọ mè ọmọ ire ama òmimin ichit me Afirika agan̄ Ichep-ura. Inu owawa iraka akọp irek jeeta me efit (80%) me lek ijọn kan ìkup me Èwê Sayara. Owuwa ene ìkiluluk me ido ya ìre ebi Musilim; ema mîwa iso akọp efie iba mè iba, mè ikiluk me ukpa me ukpa. Ama-ibot mè ama òminim ichit me Ido Nijê ìre Niameyi eyi òkukup me osiki agan̄ ichep-ura Nijê.

Nijê ìre ido òkisasa lek ibebene igwuun̄. Ìkpọkpọ ikikup me agan̄ irak me mgbọ ekifukbe ebi kè ido ebi ene ebenebe igwuun̄ me emen, igọọk me otitọ eyi Ogbo Mgbabọp Ido. Ido Nijê ìre òso 187 me ido 188 me acha 2015, mè ire òso 189 me ido 189 me acha 2018 mè 2019 me emen etip eyi Ogbo Mgbambọp Ido. Owuwa ere ikarege èwê me ido ya, una-ibot okisisaak, èwê si òyaka ikisa lek imemeen̄ ere cha. Ugwem-mbubek kiban̄ ìbieen̄ me lek asabọn uko ebi ene ewopbe mè inu inen mè inen ema eriabe isibi isi ofifi ido, mè ibieen̄ si me lek ata ijọn̄ òkup me agan̄ osiki mè <raw materials> eriabe isibi isi ofifi ido <especially> Uranium. Ido Nijê îje itibi okoso ufialek me ibebene igwuun̄ mije inu kechi: emen-awaji ìkakup (ijọn̄ okana ama kiban̄), èwê mè iwop-uko eyi ìkakisibi mfut iwa, ebi ene ikekikaan̄ bọn iwa sa me <birth control> ìkakupge, onenirọ mè ebi ene ewa egak ijọn̄ òkup me ido ya. Ijo irek me ugwem ebi ìluk me ido ya me agan̄ isi-ikpa, una <infrastructure>, ijo ere ikpọ-lek mè ere ifafiat igwook [environmental degradation].

**Mfufuk Erieen̄**

Erieen̄ ido yi ìnan̄a me lek Okwaan̄ Naija eyi òkilibi iraka me agan̄ Ichep-ura me ido ya. Kpechubọk iriọọn̄ ike erieen̄ Okwaan̄ Naija onan̄abe. Ire, mfufuk eyi owuwa ene echieekbe, ìbe ke erieen̄ ya ìnan̄a me usem Tuaregi *n'eghirren* eyi òsibi *mun̄ òkigbugbuk.*

# Nrọnnye
# Afirika agan̄ Inyọn̄

**Afirika agan̄ Inyọn̄** ìre agan̄ ya òfofo inyọn̄ ichit me kọntinenti Afirika. Kpekakaan̄ achubọk ere geege eyi otutuuk ene egbaan̄be ichieek ibe ke ìbene mè iyaka me ere cha. Usini mgbọ, ekibe ke ìbene me atasuk Emen-Awaji Atilantik me Sayara Ichep-ura me agan̄ ichep-ura kan̄, isi iyaka me lek Ijipiti mè Okwaan̄ Anyiaan̄ me Sudan me agan̄ mbum-ura kan̄.

| North Africa |
| --- |
|  |
| Population |  275,023,221 (2025) |
| Ido | Sovereign states (6)* Algeria
* Egypt
* Libya
* Morocco
* Sudan
* Tunisia

Other territories (3)* + Tempulet:Country data Portugal
	+ **•** Tempulet:Country data Madeira
	+ Tempulet:Country data Spain
	+ **•**  Canary Islands
	+ **•** Tempulet:Country data Ceuta
	+ **•** Tempulet:Country data Melilla
	+ **•** Tempulet:Country data Spain2 Plazas de soberanía
	+ **•** Tempulet:Country data Spain2 Alboran Island
	+ Tempulet:Country data Italy
	+ **•**   Lampedusa and Lampione

Partially recognized states (1)* + Tempulet:Country data Sahrawi Arab Democratic Republic2 Sahrawi Republic
 |
| Time zones | UTC+00:00 UTC+01:00 UTC+02:00 |
# Ntitiin̄ Yurop

**Ntitiin̄ Yurop** ìre mgba-nriaak eyi ido 27 echi òkup me Yurop egbaan̄be iriaak. Îre mgbaan̄-nchieek eyi Maastricht eyi 1992-1993 ke esa ichili ntitiin̄ yi. Ido echi òkup me ntitiin yi ekigbaan̄ irọ inu kubọk ntitiin̄ ya ìre ido ge òkeke me lek kan̄, mè ikirọ si usini inu kubọk îre esese ido egbaan̄ iriaak.

Egop Ntitiin̄ Yurop
# Ọgbọn̄ Ura

Ura, ebi kè òtiteek, ebi kè onyan̄ mè asabọn òtiteek (achubọk unwen kiban̄; achubọk okike, ire esa ge itọt me lek ufi; ujọn̄ọ [distance] kiban̄ ìkare ikeyi [not to scale]
**Ọgbọn̄ ura** ìre ura mè ebi kè òtiteek mè onyan̄ kiban̄ mè ebi kè *comets* mè *asteroids*. Inu chi geelek ekikọp me oniin̄ kiban̄ ikana ura me emen ofok.

1. Mekuri
2. Venus
3. Linyọn̄
Onyan̄
4. Maas
5. Jupita
6. Satan
7. Yuranus
8. Neptun
# Akum

**Akum** ìre orukan̄ òkijijaka nniniin̄ lek ebilene. Îre orie-ikanyi [parasite] okirọ orukan̄ yi, sa mkpuk eyi orie-ikanyi yi okupbe me emen okichon orukan̄ yi mgbọ îkifiik ene. Ebi ene ekikaan̄ orukan̄ yi mgbọ orie-ikanyi yi isinin̄ emen eje kiban̄. Orie-ìkanyi yi isinin̄ emen eje ene, îra ikirọ inyi ebi ene ekefiak ijo orukan̄ yi eyi okikpan̄ ogbogbo ene acha geelek.

Achubọk inu òkibene orukan̄ yi ìre <Protozoa parasite> ekigwen pilasimodiọm. Orukan̄ yi ìkukup ibia [endemic] me ido agan̄ tọrọpik cha. Ọmọ ore ge me lek orukan òkimalek isusaak ebi ene ichit. Îre mkpùk eyi anofiles [anopheles] mè eyi kulekisi [culex] ere vekitọ [achubọk inu òkibeme orukan̄ yi ikana mè ikichon, ire, orukan̄ yi ìkakisisaak ema]. Mkpuk chi isiyibi ene, pilasimodiọm òkiben orukan̄ yi îra inana me emen ataak mkpuk cha inin̄ ene lek. Ataak mkpuk isinin̄ ene lek, îra isook inu ge eyi ìkakichieek ibe eje ene igọọn̄ [clot] itap me emen eje ene. Pilasimodiọm yi îra inin̄ eje ene, mè irọ inyi ene ikaan̄ orukan̄ akum.

Nniniin̄ eje eyi njiik njiik eyi orukan̄ akum onin̄be lek mè echi akum ìkanin̄ lek. Esa maikọrọskop eyi òkimọọn̄ nniniin̄ imọnọ ogugo yi.
Îre mkpuk eyi uman gaalek okinyi orukan̄ akum, mije echi uman chi gaalek okinwọ eje. Mkpuk echi orie ekinwọ unin̄i inu [nectar] òkinan̄a me lek ebi kè ajakajak otu oron. Uman mkpuk chi ekisa eje irọ ere ema ekibọm purotin isa ikpukpo nkwa kiban̄.

Usini ene kpekifiak orukan̄ akum inan̄a me lek mkpuk.
Gwun̄ òkup me owot môkọt ifiak akum mgbọ îkupbe me emen owot ogwu uga. Ebi ene si mêkọt ifiak orukan̄ akum me mgbọ ekibọkọ eje [blood transfusion]. Mêkọt ikaan̄ si inan̄a me lek alaga.
# Iwop-uko

**Iwop-uko** ìre ikpukpukpo anam mè ikiwop mfut ufuna isan̄a inorie isibi inyi ebilene mè anam mè isan̄a inu ǹrom [raw-materias] inyi uwu-ikwaan̄ irom-inu. Ikpukpukpo irin̄ mè ikpọkpọ chieen̄ me lek oka oron ìkup si me emen ìwop-uko.
# Ọrọsi

**Ọrọsi** ìre mfut ge òkup me ọgbọn̄ ebi kè àkpà. Îre mbubet òkitibi me nria. Ebi ene ekimọn̄ọ kire atalek inorie me owuwa agan̄ me Esia. Mîkiwọp me agan̄ cha òkiyoyok, ògak ge me Esia, Afirika, Itali agan̄ inyọn̄ mè atasuk agan̄ ichep-ura eyi Amerika agan̄ inyọn̄.

Ọrọsi
Ọrọsi môkọt ikaan̄ esese mbet, unwen mè okike
Sabum mgbọ keyi, ọrọsi ìre achubọk inorie ebi ene ekirie me owuwa ido. Ekisa me esese esese oniin̄ inen̄e ọrọsi iban irerie. Ekimalek itetem. Me usini agan̄, kire me Sipen, ekidasi ikala ọrọsi me aran̄ olifu mè ìre bọta mè inisa mun̄ mè usun̄ igbaan̄ item. Me usini ere kire India, ekisa mun̄-usun̄ [sauce] kọ̀ri mè ìre usun̄ igbaalek irie. Mîkisa si ọrọsi irọ jini, kubọk *sake* eyi ebi Japan.

Owuwa ene echieek ibe ke edasi iwop ọrọsi me Chaina agan̄ osiki mè India me inu òbelek 2005 SK cha. Îre me India ke ọrọsi onan̄a isi ire Yurop mè Afirika.

# Nrọnnye
# Akpalek

**Akpalek** ìre inu ya òkichit lek anam <mammals> me agan̄ oyet. Îkaan̄ ikwaan̄ iwa. Adasi ikwaan̄ kan̄ ìre ke ọmọ okikput ibe asabọn nniniin̄ orukan̄ ekaraka ìnin̄ emen lek ene mè ìre anam. Òso iba ìre isusun̄ lek ene me okike uyok ònwọnwọn. Akpalek îkikput ibe uyok ikasibi mè ìre utọọk ikanin̄. Akpalek usini anam, îkinye enenen sà usini okire mmemem.

Akpalek eniin̄
Akpalek – okuket mè ofifit
Akpalek – inu òkup me emen
# Ufuk unye

**Ufuk unye** ìre <tissue> òkikup me lek ebilene mè anam. Îre tissue òkikọt itaba lek otap mè iyaka ikigbek. Ema ekimalek ijèen̄ me lek ukwuuk. Îre sa me lek ufuk unye mè ukwuuk ke ebilene ekikọt ije ije.

Ufuk-unye òkup me lek ebilene, agan̄ isi
Achubọk ikwaan̄ ebi kè ufuk-unye ìre itatap ubọk irọ ibe esese nriro me akpalek ikije ije. Ema ìre ge me lek ebi kè ọgbọn̄ nriro òsisibi isi ichit me akpalek ebilene. Mgbọ ufuk unye isibọkọ nteme ibe ibene ikwaan̄, îra itiik lek kan̄ itap mè ikana mgbidim mè ilobo lek, mènisa me ikeya itaba inu cha òkup me ntut ibot kan̄ cha igba.
# Myles Munroe

| Dr. Myles Munroe |
| --- |
| Born | (1954-04-20)20 Epuren 1954 Nassau, Bahamas |
| Died | 9 November 2014(2014-11-09) (aged 60) Grand Bahama, Bahamas |
| Occupation | Philosopher, Author, lecturer, teacher, leadership mentor, life coach, business & government consultant |
| Genre | Inspirational / motivational speaker |
| Website |
| www.munroeglobal.com |

**Myles Munroe**, OBE (20 Epuren 1954 – 9 Novemba 2014) ìre ogwu ge ònan̄a me Bahamas, òrere ogwu usọ-ikpa, ogwu etip, ogwu òge-ikpa, ogwu usọ ikọ mè ogwu usọ nteme [consultant] me <leadership>, mbubek mè mkpulu [govt], ogwu eriọọn̄be me owuwa ido. Ọmọ ochili Bahamas Faith Ministries International (BFMI), mè Myles Munroe International (MMI). Ọmọ okore ogwu ibot nrọ [ceo] mè ogwu ibot ebi atà [BOT] eyi International Third World Leaders Association, mè ire si ogwu ibot International Leadership Training Institute. Ufi inu esabe iriọọn̄ ọmọ si ìre owuwa ikpa îgebe.

Îbọkọ ikpa itọn̄ [degrees] me Uwu-ikpa Ile Ọral Roberts mè Uwu-ikpa Ile Tulsa.

# Nrọnnye